lv lv eo lv lv fr en lv sl tr lv lv lv lv lv lv lv lv lv lv lv lv lv de lv lv lv lv sk lv lv lv lv lv en lv lv de lv lv lv lv lv de lv lv lv lv lv lv en lv lv lv lv lv lv lv lv lv lv lv de lv lv lv lv lv lv de lv lv lv lv lv en en hbs_lat sv fr de de fr fr fr sv en hbs_lat ja fr lv
KANDAVAS MĀKSLAS UN MŪZIKAS SKOLA
20.martā Ventspilī Pārventas bibliotēkas koncertzālē notika koncerts  “Stīgu virpulī”, kurā satikās Ziemeļkurzemes mūzikas skolu jaunie stīdzinieki- vijolnieki un čellisti no Kuldīgas, Talsu, Ventspils, Engures, Dundagas un Kandavas mūzikas skolām.
Jaunie mūziķi uzstājās ar solo skaņdarbiem un koncerta izskaņā vienojās koporķestrī, kuru vadīja Ventspils mūzikas vidusskolas skolotāja Vineta Krūmiņa.
Starpnovadu festivāls- koncerts " Lai skan akordeons"
22.02.2019 16:00 - 18:00 kur : Kandavas Mākslas un mūzikas skola
Ir atkal februāris. Un kā katru gadu tiekamies  ar saviem draugiem –  akordeonistiem no Tukuma Mūzikas skolas un Tukuma 2.pamatskolas.
Šoreiz viesus uzņēmām savā skolā Kandavas MMS.
Koncertā- festivālā piedalījās 30 audzēkņi, kuri uzstājās gan ar solo numuriem, gan muzicēja skaitliski dažādos ansambļa sastāvos.
Festivāla nobeigumā audzēkņi kopā ar saviem pedagogiem apvienojās lielākā sastāvā, un visi kopā atskaņoja Valtera Vilda skaņdarbu „ Bekvīne”.
Lasīt visu ziņu (7)
Kārlis Vilkaušs- Valsts konkursa laureāts!
Kandavas Mākslas un mūzikas skola sveic Kārli Vilkaušu ar 3.vietu Latvijas profesionālās ievirzes izglītības iestāžu programmas “Pūšamo instrumentu spēle” audzēkņu Valsts konkursa finālā!
Katru gadu kādā no izglītības programmām notiek Valsts konkurss. Šogad sava muzicēšanas prasme jārāda pūtējiem. Janvārī Ventspils mūzikas vidusskolā risinājās 2.atlases kārta. Audzēkņi ar visaugstāko vērtējumu tika izvirzīti uz Rīgu, kur notika Valsts konkursa 3.kārta.
Par Ziemeļkurzemes mūzikas skolu labāko trompetistu savā vecuma grupā  žūrija atzina Kārli Vilkaušu, kurš 14.februārī konkursa fināla kārtā Rīgā, Augusta Dombrovska mūzikas skolā  attaisnoja sev dāvāto uzticību, un arī valsts mērogā tika atzīts par vienu no labākajiem jaunajiem talantiem trompetes spēlē. Kārļa radošie konkurenti bija 16  trompetisti no Balviem, Birzgales, Liepājas, Mārupes, Ķekavas, Bauskas, Jaunannas, Valmieras, Jūrmalas, Saldus, Kokneses, Pārdaugavas, Rīgas 3.mūzikas skolas, Emīla Dārziņa Rīgas mūzikas skolas un Jāzepa Mediņa Rīgas 1.mūzikas skolas.
Lasīt visu ziņu (4)
"No Baroka līdz rokam"
Popgrupai "Taustiņi" 1. pakāpe konkursā "No Baroka līdz rokam"
12. februārī Talsu Tautas namā pulcējās dziedāt un spēlēt griboši bērni un jaunieši, lai piedalītos Latvijas izglītības iestāžu vokāli instrumentālo ansambļu, instrumentālo kolektīvu un popgrupu festivālā – konkursā „No baroka līdz rokam”. Konkursā piedalījās 16 kolektīvi. Kandavas Mākslas un mūzikas skolas popgrupa „Taustiņi”, izpildot H.Akselsona dziesmu ”Mana zeme zied” un M.Freimaņa dziesmu „Lido sev līdz” ieguva I pakāpes diplomu. Priecājamies un lepojamies ar mūsu audzēkņu panākumiem! Paldies skolotājai Andrai Vilkaušai par audzēkņu sagatavošanu!
Informāciju sagatavoja: direktora vietniece mācību darbā Sintija Vīndedze
Lasīt visu ziņu (2)
Gada vissirsnīgākā mīļuma diena VALENTĪNA DIENA Kandavas MMS
12.02.2019 kur : Kandavas Mākslas un mūzikas skola
VALENTĪNA DIENU  svin 14.februārī daudzās valstīs!  No neseniem laikiem arī Latvijā šī diena ir guvusi popularitāti.
Kandavas Mākslas un mūzikas skolas audzēkņi, pedagogi un personāls šo dienu atzīmēja sirsnīgā pasākumā 12.februārī.
Lai dienu padarītu daudz košāku- krāsaināku padarījām savas skolas telpas un katra apģērbu.
Darbojās ~ AMORA PASTS ~ ar kura starpniecību varēja  nosūtīt sirsnīgus un mīļus apsveikumus kartiņu, zīmējumu, vēstuļu veidā!
Pasākumā tika dota iespēja  izdziedāt populāras mīļuma dziesmas KARAOKES CENTRĀLĒ!
Savas sirds mīlestību apliecināja  muzikāli priekšnesumi no mūsu skolas puišiem   „UZSTĀJAS ZĒNI!”
Un  šo dienu varēja iemūžināt skaistās, sirsnības pilnās bildēs mūsu Valentīna dienas FOTO stūrītī!
Pasākumu vadīja ARTUS ŠIMKĒVIČS (IP Akordeona spēle 5.kl.audz.)
Lai  mums ne tikai šī diena ir mīlestības un sirsnības pilna, bet KATRĀ DIENĀ  atrodam pa lielam vai mazam mīļuma apliecinājumam!
Lasīt visu ziņu (12)
Mūsu audzēkņi konkursā Lielvārdē
6.februārī Lielvārdes Mūzikas un mākslas skolā norisinājās III Vidzemes novada mūzikas skolu audzēkņu konkurss Vispārējās klavierēs. Konkursā piedalījās izglītības programmu Pūšamo instrumentu spēle, Stīgu instrumentu spēle, Akordeona spēle, Sitamo instrumentu spēle un Kora klase audzēkņi, kuri, saskaņā ar programmu, apgūst arī klavierspēli.
Konkursā piedalījās ne tikai vidzemnieki, bet arī J.Mediņa Rīgas 1.mūzikas skolas un Rīgas Doma kora skolas audzēkņi, kā arī Madonas MS. Lielo Kurzemi pārstāvēja Kandavas Mākslas un mūzikas skolas audzēkņi- trompetists Kārlis Vilkaušs (sk.Andra Vilkauša) un vijolniece Elīza Oliņa (skolotāja Dzintra Linde), kuri žūrijas vērtējumam demonstrēja savas klavierspēles prasmes, katrs izpildot divus dažāda rakstura skaņdarbus.
K.Vilkaušs publikas un žūrijas ilgus aplausus izpelnījās, atskaņojot romantisko Džeimsa Homera melodiju no k/f “Titāniks”  un tehniski virtuozo K.Černi “Etīde C dur”, savukārt E.Oliņas izpildījumā  I.J.Pleiela Sonatina D dur 1.d. un E.M.Burnama “Tautas deju festivāls” apliecināja meitenes centību , ieguldīto darbu un teicamu rezultātu otra instrumenta spēles apguvē.
Elīza un Kārlis saņēma Pateicības rakstus. Bet mūsu lielākais sasniegums un lepnums bija audzēkņu vēlme un gatavība startēt profesionāli augsta līmeņa konkursā.
Lasīt visu ziņu (4)
2019.gads veiksmīgi sācies Kandavas Mākslas un mūzikas skolas “pūtējiem”
21.janvārī Ventspils Mūzikas vidusskolā norisinājās Latvijas profesionālās ievirzes mūzikas izglītības iestāžu Pūšamo instrumentu spēles audzēkņu Valsts konkursa II kārta, kurā piedalījās  82 “pūtēji” no 12 Ziemeļkurzemes reģiona  mūzikas skolām.
Kandavas Mākslas un mūzikas skolu pārstāvēja  četri audzēkņi. Ar labu sniegumu piedalījās saksofonistes - Feita Marta Peremeža un Aleksa Katrīna Dobkeviča. I grupā flautas spēlē godpilno 3. vietu ieguva Estere Marcinkēviča.
II grupā startēja trompetists  Kārlis Vilkaušs, iegūstot 2. vietu, kas ļauj viņam piedalīties Valsts konkursa pēdējā - III kārtā Rīgā un pārstāvēt Kandavas Mākslas un mūzikas skolu valsts mērogā.
Priecājamies, ka ieguldītais darbs labi novērtēts!